b'\n_START_ARTICLE_\nPerugia (pokrajina)\n_START_SECTION_\nZgodovina\n_START_PARAGRAPH_\nPokrajina Perugia je bila ustanovljena leta 1860. V za\xc4\x8detku je bila razdeljena v \xc5\xa1est okrajev (ob\xc4\x8din): Perugia, Foligno, Orvieto, Spoleto in Rieti. Leta 1923 je postal okraj Rieti samostojen in bil priklju\xc4\x8den pokrajini Rim._NEWLINE_Leta 1927 sta bili okro\xc5\xbeji Orvieto in Terni (razen nekaterih manj\xc5\xa1ih popravkov) oblikovani v novo pokrajino Terni._NEWLINE_Leta 1929 se je pripojila \xc5\xa1e ob\xc4\x8dina Macerata Visso.\n_START_SECTION_\nZgodovinske zanimivosti\n_START_PARAGRAPH_\nNa podro\xc4\x8dju dana\xc5\xa1nje pokrajine Perugia se je odigralo eno od pomembnih dejanj bizantinskega odpora proti Gotom. Ostrogotski poveljnik Teodorik je leta 493 zavzel vse ozemlje, a leta 537 ga je bizantinski poveljnik Belizar spet osvojil. Toda cesar Justinijan I. ni podprl Belizarja, ki se je moral kljub voja\xc5\xa1kim uspehom umakniti, tako je Perugia po dolgem obleganju padla v roke Ostrogota Totile. Po njegovi smrti leta 553 v bitki pri kraju Gualdo Tadino (nedale\xc4\x8d od Perugie) so Bizantinci dokon\xc4\x8dno zmagali. Ohranili so oblast nad pokrajino do osmega stoletja.'